
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 262 

24 Νοεμβρίου 1999 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


291. Συγκρότηση και λειτουργία του Συμβουλίου Απο¬ 
δήμου Ελληνισμού. 1 

292. Καθορισμός μεγίστων ορίων διαστάσεων και βα¬ 
ρών Μηχανημάτων Έργων (Μ.Ε.). 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 291 
Συγκρότηση και λειτουργία του Συμβουλίου Αποδήμου 
Ελληνισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπ’ όψιν: 

1. Τις διατάξεις του άρθρου 17 του Ν. 1867/89 «Προσω¬ 
πική κράτηση και εφαρμογή των διατάξεων του Κώδικος 
Εισπράξεως Δημ. Εσόδων και άλλες διατάξεις» (ΦΕΚ Α' 
227), όπως τροποποιήθηκε με το άρθρο 8 του Ν. 2452/ 

1996 (ΦΕΚ Α' 283) «Ρύθμιση θεμάτων προσφύγων κατά 
τροποποίηση των διατάξεων του Ν. 197 5/1991 και άλλες 
διατάξεις» και με τις διατάξεις του άρθρου 12 του Ν. 2552/ 

1997 (ΦΕΚ Α' 266) «Ελληνικό Ανοικτό Πανεπιστήμιο και 
άλλες διατάξεις». 

2. Το Π.Δ. 196/1995 (ΦΕΚ Α' 105) «Συγκρότηση και λει¬ 
τουργία του Συμβουλίου Αποδήμου Ελληνισμού» όπως 
τροποποιήθηκε με το άρθρο 8 του Ν. 2452/1996, με τις 
διατάξεις του άρθρου 12 του Ν. 2552/1997 (ΦΕΚ Α' 266) 
καθώς και το Π.Δ. 349/1997 (ΦΕΚ Α' 239) «Τροποποίηση 
του Π.Δ. 196/1995 «Συγκρότηση και λειτουργία του Συμ¬ 
βουλίου Αποδήμου Ελληνισμού». 

3. Το Π.Δ. 155/93 «Μεταφορά της Γενικής Γραμματείας 
Αποδήμου Ελληνισμού από το Υπουργείο Πολιτισμού στο 
Υπουργείο Εξωτερικών» (ΦΕΚΑ'64/93). 

4. Τις διατάξεις του άρθρου 4 παρ. 3 του Ν. 2594/1998 
(ΦΕΚ Α' 62) κύρωσης ως Κώδικα του σχεδίου Νόμου «Ορ¬ 
γανισμός του Υπουργείου Εξωτερικών». 

5. Το άρθρο 29Α του Ν. 155/1985 «Κυβέρνηση και Κυ¬ 
βερνητικά όργανα» (Α' 137), το οποίο προστέθηκε με το 
άρθρο 27 του Ν. 2081/1992 (Α' 154) και τροποποιήθηκε με 
την παρ. 2α άρθρου 1 του Ν. 2469/97 (Α'38). 

6. Την αριθμ. Π31α-4745/ΑΣ1685 κοινή απόφαση Πρω¬ 
θυπουργού και του Υπουργούτων Εξωτερικών για τον κα¬ 
θορισμό αρμοδιοτήτων του Υφυπουργού Εξωτερικών 
Γρηγόρη Νιώτη(Β'210). 


7. Τις διατάξεις της παρ .3 του άρθρου 22 του Ν. 2362/95 
(Α'247). 

8. Την αριθμ. 1107147/1239/006Α από 4.10.96 κοινή 
απόφαση του Πρωθυπουργού και του Υπουργού Οικονο¬ 
μικών για την ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών (Β' 922) 

9. Το γεγονός ότι από τις διατάξεις του παρόντος δια¬ 
τάγματος θα προκληθεί δαπάνη ύψους πεντακοσίων 
τριάντα εκατομμυρίων δρακών (530.000.000) περίπου 
για καθένα εκ των οικονομικών ετών 2.000, 2002 και 2004 
και εννιακοσίων ογδόντα εκατομμυρίων δραχμών 
(980.000.000) περίπου για καθένα εκ των οικονομικών 
ετών 2.001 και 2.003 που θα καλύπτεται από τις πιστώσεις 
που θα εγγράφονται στον τακτικό προϋπολογισμό της 
Γ.Γ.Α.Ε., φορέας 09/610, ΚΑΕ 5188. 

10. Τη γνωμοδότηση αριθμ. 432/8.11.1999 του Συμβου¬ 
λίου της Επικράτειας μετά από πρόταση των Υφυπουρ¬ 
γών Εξωτερικών αρμοδίου για θέματα Αποδήμου Ελληνι¬ 
σμού και του Υφυπουργού Οικονομικών, αποφασίζουμε: 

ΑΡΘΡΟ 1 

ΕΔΡΑ - ΣΚΟΠΟΣ ΤΟΥ ΣΥΜΒΟΥΛΙΟΥ 
ΑΠΟΔΗΜΟΥ ΕΛΛΗΝΙΣΜΟΥ 

Το Συμβούλιο Αποδήμου Ελληνισμού (ΣΑΕ) ως παγκό¬ 
σμιο Συμβούλιο της Ελληνικής Διασποράς, το οποίο ιδρύ¬ 
θηκε με το άρθρο 17 του Ν. 1867/89, όπως τροποποιήθη¬ 
κε, έχει ως έδρα την Θεσσαλονίκη. Αποτελεί συμβουλευ¬ 
τικό και εισηγητικό όργανο της Ελληνικής Πολιτείας για 
όλα τα θέματα που αφορούν την Ομογένεια. Το Προε¬ 
δρείο του γνωμοδοτεί για όσα θέματα τίθενται από την 
Πολιτεία ενώπιον του. Το ΣΑΕ λειτουργεί σε σχέση με την 
Πολιτεία ως αυτόνομος μη κυβερνητικός οργανισμός. Με 
την επιφύλαξη των προβλέψεων στο άρθρο 10 του παρό¬ 
ντος, το Προεδρείο του ΣΑΕ μεριμνά για την οικονομική 
του αυτοδυναμία. Ως μη κυβερνητικός οργανισμός δια- 
συνδέεται και συνεργάζεται ιδία, με το Οικουμενικό Πα¬ 
τριαρχείο, τα Πρεσβυγενή Πατριαρχεία, την Εκκλησία γε¬ 
νικότερα, με φορείς και οργανισμούς της Τοπικής Αυτο¬ 
διοίκησης και του ιδιωτικού τομέα στην Ελλάδα, στην 
Κύπρο και διεθνώς. 

Το ΣΑΕ δραστηριοποιείται προς επίτευξη των στόχων 
του, αναπτύσσοντας δράσεις και προγράμματα μέσω, 
ιδία, των νομικών προσώπων που ιδρύει εντός και εκτός 
της Ελλάδος. Ειδικότερα, το ΣΑΕ εισηγείται, παρέχει την 
γνώμη του και διατυπώνει τις προτάσεις του προς τα αρ¬ 
μόδια όργανα του ελληνικού κράτους, την τοπική αυτοδι¬ 
οίκηση και τον ιδιωτικό τομέα, μεταξύ άλλων, για θέματα 
που αφορούν: 

Α. Στη σύσφιξη των δεσμών της Ομογένειας και της Ελ¬ 
λάδας όπως επίσης και μεταξύ των Ομογενών στις χώρες 
που διαμένουν. 

Β. Στη βελτίωση των συνθηκών διαβίωσης των Ομογε¬ 
νών και ειδικότερα στην προστασία και καλλιέργεια των 
Ελληνορθόδοξων ηθών και την προώθηση των εκπαιδευ¬ 
τικών, οικονομικών, εργασιακών, πολιτιστικών και λοιπών 
δικαιωμάτων των Ομογενών. 

Γ. Στην παροχή οικονομικής στήριξης και συμπαράστα¬ 
σης στην Ομογένεια για την καλύτερη οργάνωση και ανά¬ 
πτυξη της μέσω, ιδία, της εν Κωνσταντινουπόλει μεγάλης 
και πάσης άλλης ομόδοξου του Χριστού Εκκλησίας, των 
απανταχού αυτοτελών λαϊκών Κοινοτήτων, των Εθνικοτο- 
πικών Οργανώσεων, ομογενών Επιστημόνων Επιχειρημα¬ 
τιών, Νέων, Δημοσιογράφων κ.λπ. 

Δ. Στην ενίσχυση των οικονομικών, εμπορικών, πολιτι¬ 
στικών και μορφωτικών σχέσεων μεταξύ των χωρών δια¬ 
μονής και της Ελλάδος. 

Ε. Στην επανένταξη των παλιννοστούντων Ελλήνων 
στην Ελληνική κοινωνία. 

ΑΡΘΡΟ 2 

ΣΥΝΘΕΣΗ ΣΥΜΒΟΥΛΙΟΥ ΑΠΟΔΗΜΟΥ ΕΛΛΗΝΙΣΜΟΥ 

1. Στο ΣΑΕ εκπροσωπούνται ιδίως, όλες οι υπάρχουσες 
μορφές Κοινοτικής και Διακοινοτικής οργάνωσης σε κα¬ 
νονικές ενοριακές ή λαϊκές κοινότητες ως και άλλες ορ¬ 
γανώσεις που παρουσιάζουν ιδιαίτερα γεωγραφικά ή ορ¬ 
γανωτικά γνωρίσματα. 

2. Σε εφαρμογή της πιο πάνω παραγράφου, το ΣΑΕ απο- 
τελείται από εκλεγμένους, σύμφωνα με. τις οικείες διαδι¬ 
κασίες εκπροσώπους. 

Α) I. Των υπό τον εκασταχού Κανονικόν Αρχιερέα ή Μη¬ 
τροπολίτη Κληρικολαϊκών Συνελεύσεων των Κοινοτήτων- 
Ενοριώντου Εξωτερικού. 

II. Των τριτοβάθμιων ή, αν δεν υπάρχουν, των δευτερο¬ 
βάθμιων οργανώσεων των λαϊκών Ελληνικών Κοινοτήτων 
Εξωτερικού. 

Σε χώρες που δεν υπάρχουν οι ως άνω (1 και 11) οργα¬ 
νώσεις επιλέγεται για εκπροσώπηση η Κοινότητα ή η Κοι- 
νότητα-Ενορία που έχει τον μεγαλύτερο αριθμό μελών σε 
συνδυασμό με τον μεγαλύτερο αριθμό εκδηλώσεων κατά 
το προηγούμενο έτος ή την μεγαλύτερη Ελληνορθόδοξη 
δράση. 

Β) Των οργανώσεων Ομογενών που είναι στρατηγικής 
σημασίας για τον Ελληνισμό. Ως στρατηγικής σημασίας 
νοούνται οι βασικές οργανώσεις οι οποίες έχουν μεγάλη 
επιρροή, απήχηση και ακτινοβολία τόσο στους Έλληνες 
του εξωτερικού όσο και στις κοινωνίες των χωρών διαμο¬ 
νής και της Ελλάδος. Ανάμεσα στις οργανώσεις αυτές συ¬ 
γκαταλέγονται: 

I. Οι Ομοσπονδίες εθνικοτοπικών οργανώσεων, οι οποί¬ 
ες λειτουργούν σε πολιτειακό, εθνικό ή διεθνικό επίπεδο 
μιας χώρας ή χωρών και έχουν ως σημείο αναφοράς και 
οργάνωσης μια ευρύτερη γεωγραφική περιφέρεια ή μια 
γεωπολιτική περιφέρεια ιστορικής σημασίας ή ένα έκτων 
Νομώντης Ελλάδος. 

II. Ελληνικά Πολιτιστικά Κέντρα σε ευρύτερες μητροπο- 
λιτικές περιοχές, οργανώσεις κάθε μορφής συλλογικής 
συνεργασίας ή ενώσεις Ομογενών, ιδία αυτών οι οποίες 
τίθενται υπό την οργανωτική αιγίδα και στήριξη του ΣΑΕ, 
Επιστημόνων, Εδρών Ελληνικών Σπουδών, και Ερευνητι¬ 
κών Κέντρων, Επιχειρηματιών, Ομογενειακών Μέσων Μα¬ 
ζικής Ενημέρωσης, και Δημοσιογράφων, διακεκριμένων 
Προσωπικοτήτων στο χώρο του Πολιτισμού, των Γραμ¬ 
μάτων και Τεχνών και των Γυναικών. 

III. Ομοσπονδίες ή κάθε μορφής συλλογικής συνεργα¬ 
σίας νέων, ιδία αυτών που τίθενται υπό την οργανωτική αι¬ 
γίδα και στήριξη του ΣΑΕ. 

3. Στο ΣΑΕ συμμετέχουν ως μέλη, εκπρόσωποι της Πα¬ 
γκόσμιας Ομοσπονδίας Αποδήμων Κυπρίων (ΠΟΜΑΚ) και 
της Παγκόσμιας Συντονιστικής Επιτροπής Κυπρίων Αγω¬ 
νιστών (ΠΣΕΚΑ). 

4. Τα μέλη του απερχομένου Προεδρείου του Συμβου¬ 
λίου Αποδήμου Ελληνισμού (ΣΑΕ) αυτοδικαίως συμμετέ¬ 
χουν ως μέλη στην αμέσως επόμενη Τακτική Συνέλευση. 


ΑΡΘΡΟ 3 

ΔΙΑΔΙΚΑΣΙΑ ΕΠΙΛΟΓΗΣ ΕΚΠΡΟΣΩΠΩΝ 

1. Α. Στο ΣΑΕ εκπροσωπούνται, σύμφωνα με το προη¬ 
γούμενο άρθρο, ομογενειακές οργανώσεις χωρών με βά¬ 
ση τα πληθυσμιακά δεδομένα τα οποία λαμβάνονται υπ’ 
όψη για τον καθορισμό των εκπροσώπων αυτής της πα¬ 
ραγράφου όπως προκύπτουν από τα τηρούμενα στην Γε¬ 
νική Γραμματεία Αποδήμου Ελληνισμού και στο ΣΑΕ στοι¬ 
χεία ως εξής: 

I. Μέχρι 10.000 Ομογενείς ένας (1) εκπρόσωπος. 

II. Από 10.000 έως 20.000 Ομογενείς δύο (2) εκπρόσω¬ 
ποι. 

III. Από 20.000 έως 100.000 Ομογενείς τέσσερις (4) εκ¬ 
πρόσωποι. 

IV. Από 100.000 έως 200.000 Ομογενείς οκτώ (8) εκ¬ 
πρόσωποι. 

V. Από 200.000 έως 300.000 Ομογενείς δεκαέξι (16) εκ¬ 
πρόσωποι. 

VI. Από 300.000 έως 500.000 Ομογενείς είκοσι τέσσερις 
(24) εκπρόσωποι. 

VII. Από 500.000 έως 1.000.000 Ομογενείς τριάντα δύο 
(32) εκπρόσωποι. 

VIII. Από 1.000.000 Ομογενείς και άνω πενήντα τέσσερις 
(54) εκπρόσωποι. 

Β. Στο ΣΑΕ εκπροσωπούνται οι νέοι ομογενείς του άρ¬ 
θρου 2 παρ. 2 ΒIII ως εξής; 

(α) Από το Συμβούλιο Αποδήμου Ελληνισμού Αμερικής: 
τριάντα (30) μέλη 

(β) Από το Συμβούλιο Αποδήμου Ελληνισμού Ευρώπης: 
είκοσι (20) μέλη 

(γ) Από το Συμβούλιο Αποδήμου Ελληνισμού Ωκεανίας: 

δεκαπέντε (15) μέλη 

(δ) Από το Συμβούλιο Αποδήμου Ελληνισμού Ασίας και 
Αφρικής: εννέα (9) μέλη. 

Γ. Στο ΣΑΕ εκπροσωπούνται ομογενείς Επιχειρηματίες, 
Επιστήμονες, Προσωπικότητες του χώρου του Πολιτι¬ 
σμού, των Γ ραμμάτων καιτωνΤεχνών και των Γ υναικώντου 
άρθρου 2ΒΙΙ με απόφαση του αρμόδιου για Θέματα Από¬ 
δημου Ελληνισμού Υπουργού των Εξωτερικών ύστερα από 
εισήγηση και σύμφωνη γνώμη του Προεδρείου του ΣΑΕ. 

Α. Όπου υπάρχουν ακόμη Ομοσπονδίες Ελληνικών Κοι¬ 
νοτήτων, επιλέγεται για εκπροσώπηση η Κοινότητα ή η 
Κοινότητα-Ενορία ή οι Κοινότητες που έχουν τον μεγαλύ¬ 
τερο αριθμό μελών σε συνδυασμό με τον μεγαλύτερο 
αριθμό εκδηλώσεων κατά το προηγούμενο έτος ή την με¬ 
γαλύτερη Ελληνορθόδοξη δράση. 

Η επιλογή γίνεται από τον αρμόδιο για θέματα Απόδη¬ 
μου Ελληνισμού στο Υπουργό Εξωτερικών μετά από ει¬ 
σήγηση και σύμφωνη γνώμη του Προεδρείου του ΣΑΕ 
αφού προηγουμένως αναζητηθούν οι γνώμες και προτά¬ 
σεις των αναφερομένων στο άρθρο I Γ Οργανώσεων κα¬ 
θώς και των περιφερειακών ΣΑΕ. 

Ε. Σε χώρες όπου διαμένουν πάνω από 10.000 Ομογενείς 
και υπάρχουν περισσότερα του ενός τριτοβάθμια ή δευτε¬ 
ροβάθμια όργανα της αυτής οργανωτικής μορφής, και 
ανάμεσα στα όργανα αυτά παρουσιάζονται επικαλύψεις 
οποιοσδήποτε μορφής και βαθμού, εκπροσωπούνται εκεί¬ 
να τα οποία έχουν την μεγαλύτερη γεωγραφική διάρθρω¬ 
ση, εθνική, εκκλησιαστική ή περιφερειακή. Η κατανομή των 
εκπροσώπων από κάθε Οργάνωση γίνεται μετά από εισή¬ 
γηση και σύμφωνη γνώμη του Προεδρείου του ΣΑΕ προς 
τον αρμόδιο για θέματα Απόδημου Ελληνισμού Υπουργό 
Εξωτερικών, αφού προηγουμένως αναζητηθούν οι γνώμες 
και προτάσεις των αναφερομένων στο άρθρο 1Γ Οργανώ¬ 
σεων καθώς και των περιφερειακών ΣΑΕ. 

Για την κατανομή των εκπροσώπων το Προεδρείο του 
ΣΑΕ συνεκτιμά: 

α. Την συνολική δραστηριότητα και εμβέλεια της οργά¬ 
νωσης για την προώθηση και προβολή των συμφερόντων 
των Ομογενών και την ενίσχυση της διατήρησης των Ελ¬ 
ληνορθόδοξων παραδόσεων. 

β. Τον αριθμό των εγγεγραμμένων μελών. 

γ. Την ομοσπονδιακή και κανονική διάρθρωση. 

δ. Την ευρύτερη γεωγραφική εκπροσώπηση. 

ε.Το χρόνο ίδρυσης της οργάνωσης. 

ΣΤ. Από τις χώρες εκείνες, στις οποίες ο αριθμός των 
Ομογενών είναι μικρότερος των 10.000, επιλέγονται οι 
οργανώσεις, οι οποίες έχουν επιδείξει τον μεγαλύτερο 
αριθμό μελών σε συνδυασμό με τον μεγαλύτερο αριθμό 
εκδηλώσεων κατά το προηγούμενο έτος, ή την μεγαλύτε¬ 
ρη Ελληνορθόδοξη δράση και συμμετέχουν με ένα εκ¬ 
πρόσωπο εκάστη. 

Η επιλογή των Οργανώσεων αυτών γίνεται μετά από ει¬ 
σήγηση και σύμφωνη γνώμη του Προεδρείου του ΣΑΕ 
προς τον αρμόδιο για θέματα Απόδημου Ελληνισμού 
Υπουργό Εξωτερικών. 

2. Οι οργανώσεις και οι μορφές συνεργασίας των Ομο¬ 
γενών του άρθρου 2.2.Β. I, II και III, εξαιρούνται από τις 
διαδικασίες του πληθυσμιακού κριτηρίου επιλογής των 
λοιπών οργανώσεων και συμμετέχουν στο ΣΑΕ με εκπρο¬ 
σώπους τους μετά από εισήγηση και σύμφωνη γνώμη του 
Προεδρείου του ΣΑΕ προς τον αρμόδιο για θέματα Από¬ 
δημου Ελληνισμού Υπουργό Εξωτερικών. 

ΑΡΘΡΟ 4 

ΤΙΜΗΤΙΚΗ ΕΠΙΤΡΟΠΗ 

Με απόφαση του Προεδρείου του Συμβουλίου Αποδή¬ 
μου Ελληνισμού δύναται να συγκροτηθεί Τιμητική Επι¬ 
τροπή των συνεδριάσεων του ΣΑΕ στο Παγκόσμιο και το 
Περιφερειακό του επίπεδο. 

ΑΡΘΡΟ 5 
ΠΑΡΑΤΗΡΗΤΕΣ 

Στις Συνελεύσεις του Παγκοσμίου Συμβουλίου Αποδή¬ 
μου Ελληνισμού και των Περιφερειακών Συμβουλίων 
Απόδημου Ελληνισμού δύναται να προσκαλούνται παρα¬ 
τηρητές, με απόφαση του Προέδρου του Συμβουλίου 
Απόδημου Ελληνισμού, μετά από σχετικές προτάσεις του 
Συντονιστού του αντίστοιχου Περιφερειακού ΣΑΕ. 
ΑΡΘΡΟ 6 

ΠΕΡΙΦΕΡΕΙΑΚΑ ΣΥΜΒΟΥΛΙΑ ΑΠΟΔΗΜΟΥ ΕΛΛΗ¬ 
ΝΙΣΜΟΥ 

1. Πέρα από το Παγκόσμιο Συμβούλιο Αποδήμου Ελληνι¬ 
σμού λειτουργούν και περιφερειακά ΣΑΕ. Τα περιφερειακά 
ΣΑΕ έχουν ως έργο την κατάρτιση του απολογισμού και του 
προγραμματισμού του ΣΑΕ κατά το μέρος που τα αφορά και 
συγκαλούνται άπαξ ετησίως. Τα περιφερειακά ΣΑΕ είναι: 

Α. Συμβούλιο Αποδήμου Ελληνισμού Αμερικής. 

Β. Συμβούλιο Αποδήμου Ελληνισμού Ευρώπης. 

Γ. Συμβούλιο Αποδήμου Ελληνισμού Ωκεανίας. 

Δ. Συμβούλιο Αποδήμου Ελληνισμού Ασίας και Αφρικής. 

2. Τα περιφερειακά Συμβούλια Αποδήμου Ελληνισμού 
απαρτίζονται από τους εκπροσώπους τους στο Συμβού¬ 
λιο Αποδήμου Ελληνισμού καιδιεκπεραιώνουντιςπάσης 
φύσεως προγραμματικές δράσεις τους και λειτουργίες 
τους μέσω Συντονιστικών Συμβουλίων, τα οποία συγκρο¬ 
τούνται ως εξής: 

Α. Το Συμβούλιο Αποδήμου Ελληνισμού Αμερικής 7 
(επτά) μέλη. 

Β. Το Συμβούλιο Αποδήμου Ελληνισμού Ευρώπης 7 
(επτά) μέλη. 

Γ. Το Συμβούλιο Αποδήμου Ελληνισμού Ωκεανίας 5(πέ- 
ντε) μέλη. 

Δ. Το Συμβούλιο Αποδήμου Ελληνισμού Ασίας-Αφρικής 
5 (πέντε) μέλη. 

3. Των Περιφερειακών Συνελεύσεων του ΣΑΕ προε¬ 
δρεύει ο Συντονιστής και Αντιπρόεδρο του ΣΑΕ. 

4. Οι Αντιπρόεδροι του ΣΑΕ οι οποίοι προεδρεύουν των 
Συντονιστικών Συμβουλίων εκλέγονται με απλή πλειοψη- 
φία. Το έργο των Περιφερειακών ΣΑΕ διεκπεραιώνει Συ¬ 
ντονιστικό Συμβούλιο κατά τα οριζόμενα στην παράγρα¬ 
φο 2 του παρόντος άρθρου, που εκλέγεται με σχειική 
πλειοψηφία μετά από μυστική ψηφοφορία των εκπροσώ¬ 
πων των αντίστοιχων Περιφερειακών ΣΑΕ κατά τις εκλο¬ 
γές της Τακτικής Συνέλευσης. 


5. Οι αποφάσεις των Συνελεύσεων των Περιφερειακών 
ΣΑΕ λαμβάνονται με πλειοψηφία των παρόντων μελών. 

6. Η Ημερήσια Διάταξη καταρτίζεται από τον Συντονι¬ 
στή του περιφερειακού ΣΑΕ σε συνεργασία με τον Πρόε¬ 
δρο του ΣΑΕ ο οποίος δύναται να προσθέσει θέματα. 

7. Το Συντονιστικό Συμβούλιο και οι Συνελεύσεις των 
Περιφερειακών ΣΑΕ- ψηφίζουν κανονισμό λειτουργίας 
τον οποίο εγκρίνουν με, απόλυτη πλειοψηφία, των παρό¬ 
ντων μελών στην πρώτη συνεδρίαση μετά την εκλογή 
τους, τηρουμένων διατάξεων του παρόντος. 

ΑΡΘΡΟ 7 

ΣΥΓΚΛΗΣΗ ΤΗΣ ΠΑΓΚΟΣΜΙΑΣ ΣΥΝΕΛΕΥΣΗΣ ΤΟΥ 
ΣΥΜΒΟΥΛΙΟΥ ΑΠΟΔΗΜΟΥ ΕΛΛΗΝΙΣΜΟΥ 

1. Το Παγκόσμιο Συμβούλιο Αποδήμου Ελληνισμού συ- 
γκαλείται σε τακτική συνέλευση μία φορά κάθε 2 έτη, με¬ 
τά από απόφαση του Προεδρείου του ΣΑΕ η οποία πέ- 
μπεται προς τον Γενικό Γραμματέα Αποδήμου Ελληνι¬ 
σμού, για την μέριμνα των κατά το άρθρο 10 οριζομένων. 

2. Έκτακτες Συνελεύσεις του Παγκοσμίου Συμβουλίου 
Απόδημου Ελληνισμού μπορούν να πραγματοποιηθούν 
μόνο όταν προκύπτουν εξαιρετικής σοβαρότητας λόγοι 
που συνδέονται με τα συμφέροντα της Ομογένειας και 
του Ελληνισμού μετά από εισήγηση του Προεδρείου ή αί¬ 
τηση των 2/3 των μελών του ΣΑΕ και απόφαση του αρμό¬ 
διου για θέματα Απόδημου Ελληνισμού Υπουργού Εξω¬ 
τερικών. 

ΑΡΘΡΟ 8 

ΠΡΟΕΔΡΕΙΟ ΤΟΥ ΣΥΜΒΟΥΛΙΟΥ ΑΠΟΔΗΜΟΥ ΕΛΛΗ¬ 
ΝΙΣΜΟΥ 

1. Το Συμβούλιο Αποδήμου Ελληνισμού εκλέγει με μυ¬ 
στική ψηφοφορία 11 μελές Προεδρείο αποτελούμενο από 
τον Πρόεδρο, τον Αναπληρωτή Πρόεδρο, πέντε Αντιπρο¬ 
έδρους, τον Ταμία και τρεις Γραμματείς για 2ετή θητεία. 

2. Πρόεδρος εκλέγεται εκείνος ο οποίος θα συγκε¬ 
ντρώσει την απόλυτη πλειοψηφία των ψηφισάντων εκ¬ 
προσώπων στο Συμβούλιο Αποδήμου Ελληνισμού. Σε πε¬ 
ρίπτωση που ένας από τους υποψηφίους δεν συγκεντρώ¬ 
σει την απόλυτη πλειοψηφία των ψηφισάντων, η εκλογική 
διαδικασία επαναλαμβάνεται μεταξύ των δύο πρώτων σε 
ψήφους υποψηφίων. 

3. Εκ των πέντε Αντιπροέδρων, οι τέσσερις προέρχο¬ 
νται και εκπροσωπούν ο καθένας μια ευρύτερη γεωγρα¬ 
φική περιοχή, δηλαδή κατά σειράν την Αμερική, την Ευ¬ 
ρώπη, την Ωκεανία και την Ασία-Αφρική, ο δε πέμπτος, 
τους Απόδημους Κυπρίους παγκοσμίως. Οι τέσσερις 
Αντιπρόεδροι εκλέγονται μετά από μυστική ψηφοφορία 
στην οποία λαμβάνουν μέρος οι εκπρόσωποι των περιο¬ 
χών αυτών στο ΣΑΕ, ο δε πέμπτος Αντιπρόεδρος, εκπρό¬ 
σωπος των Ομογενών Κυπρίων, εκλέγεται μετά από μυ¬ 
στική ψηφοφορία από τους εκπροσώπους των οργανώ¬ 
σεων ΠΟΜΑΚ και ΠΣΕΚΑ. 

4. Ο Αναπληρωτής Πρόεδρος εκλέγεται όπως και ο 
Πρόεδρος του ΣΑΕ ενώ ο Ταμίας και οι τρεις Γ ραμματείς 
με σχετική πλειοψηφία. 

5.0 Πρόεδρος διευθύνειτις εργασίες της συνεδρίασης 
του ΣΑΕ, επικοινωνεί με τον Αναπληρωτή Πρόεδρο, τους 
Συντονιστές των ΣΑΕ Περιφερειακών ΣΑΕ και τους Γ ραμ¬ 
ματείς και καταρτίζει την Ημερήσια Διάταξη σύμφωνα με 
το άρθρο 7 παρ. 3. 

6.0 Πρόεδρος εκπροσωπείτο ΣΑΕ στην Ελλάδα, στην 
Κύπρο και στο εξωτερικό, διοικεί και συντονίζει όλες τις 
υποθέσεις του ΣΑΕ και ελέγχει τα οικονομικά του. 

7. Σε περίπτωση κωλύματος ή παραίτησης, τον Πρόε¬ 
δρο αντικαθιστά ο Αναπληρωτής Πρόεδρος. Σε περίπτω¬ 
ση κωλύματος ή παραίτησης οιουδήποτε εκ των Αντιπρο¬ 
έδρων του ΣΑΕ -Συντονιστώντων Περιφερειακών ΣΑΕ, το 
Συντονιστικό Συμβούλιο εκλέγει προσωρινή Συντονιστή 
έως τη σύγκλιση του αμέσους επόμενου Περιφερειακού 
Συμβουλίου ΣΑΕ, το οποίο εκλέγει νέο Συντονιστή για το 
υπόλοιπο της θητείας, 

8. Σε περίπτωση κωλύματος ή παραίτησης Γραμματέως 
του Προεδρείου ή μέλουςτων Συντονιστικών Συμβουλίων 

των Περιφερειακών ΣΑΕ, αυτό αναπληρώνεται από 
τον/την αμέσως επόμενο/η υποψήφιο/α που συγκέντρω¬ 
σε τους περισσότερους ψήφους κατά την τελευταία Τα¬ 
κτική Συνέλευση του ΣΑΕ για τη αντίστοιχη θέση. 

9. Το Προεδρείο του ΣΑΕ λειτουργεί με εσωτερικό Κα¬ 
νονισμό λειτουργίας τον οποίο ψηφίζει και εγκρίνει κατά 
την πρώτη του συνεδρίαση μετά την έναρξη ισχύος του 
παρόντος Π.Δ. κατά πλειοψηφία. Για κάθε τροποποίηση 
του Κανονισμού, απαιτείται η πλειοψηφία των 2/3 των με¬ 
λών του Παγκοσμίου Προεδρείου. 

ΑΡΘΡΟ 9 

ΕΡΓΑΣΙΕΣ ΤΟΥ ΠΑΓΚΟΣΜΙΟΥ ΣΥΜΒΟΥΛΙΟΥ 
ΑΠΟΔΗΜΟΥ ΕΛΛΗΝΙΣΜΟΥ 

1. Στις εργασίες του Συμβουλίου Αποδήμου Ελληνι¬ 
σμού παρίστανται τιμητικά οι εκπρόσωποι της εν Κων- 
σταντινουπόλει μεγάλης και πάσης άλλης ομοδόξου του 
Χριστού Εκκλησίας, ο Υπουργός Εξωτερικών, ο Υπουρ¬ 
γός αρμόδιος για θέματα Απόδημου Ελληνισμού, ο 
Υπουργός Μακεδονίας-Θράκης, ο Γενικός Γραμματέας 
Αποδήμου Ελληνισμού, το Προεδρείο της Ειδικής Μόνι¬ 
μης Επιτροπής Αποδήμου Ελληνισμού της Βουλής των 
Ελλήνων, το Προεδρείο της Ένωσης Ελληνικής Καταγω¬ 
γής Κοινοβουλευτικών, ο Νομάρχης Θεσσαλονίκης, ο Δή¬ 
μαρχος Θεσσαλονίκης, ο Προεδρικός Επίτροπος της Κύ¬ 
πρου για τους Ελληνο-Κυπρίους του εξωτερικού. 

2. Οι αποφάσεις του Συμβουλίου Αποδήμου Ελληνι¬ 
σμού λαμβάνονται με πλειοψηφία των παρόντων μελών. 

3. Το Προεδρείο του ΣΑΕ κοινοποιεί τα πρακτικά και 
ανακοινώνει τα συμπεράσματα της Συνεδρίασης στον 
Πρόεδρο της Βουλής και στον Γενικό Γραμματέα Απόδη¬ 
μου Ελληνισμού. 

4. Τα αυτά ισχύουν και για τις Συνεδριάσεις των Περι¬ 
φερειακών Συμβουλίων Απόδημου Ελληνισμού. 

5. Το Προεδρείο του ΣΑΕ για την εκπλήρωση των συμ¬ 
βουλευτικών, γνωμοδοτικών, εισηγητικών και λοιπών αρ¬ 
μοδιοτήτων του, συγκαλείται από τον Πρόεδρο σε τακτι¬ 
κές πενθήμερες ανά τρίμηνο Συνεδριάσεις στη Θεσσαλο¬ 
νίκη, έδρα του ΣΑΕ. 

6. Ο Πρόεδρος του ΣΑΕ μεριμνά για την έγκαιρη προε¬ 
τοιμασία των θεμάτων της Ημερήσιας Διάταξης του Πα¬ 
γκόσμιου Προεδρείου. 

7. Η Γ.Γ.Α.Ε. μεριμνά για την - μετά από αίτηση του ΣΑΕ 
-αποστολή προσκλήσεων για συμμετοχή στις Συνεδριά¬ 
σεις, προς τους Υπουργούς, Γενικούς Γραμματείς, τους 
εκπροσώπους των φορέων του ευρύτερου δημόσιου το¬ 
μέα, της Τοπικής Αυτοδιοίκησης και των θεσμών του ιδιω¬ 
τικού τομέα. 

8. Στις Συνεδριάσεις του Προεδρείου του ΣΑΕ προσκα¬ 
λούνται ο αρμόδιος για θέματα Αποδήμου Ελληνισμού 
Υπουργός των Εξωτερικών, ο Υπουργός Μακεδονίας- 
Θράκης, ο Γενικός Γραμματέας Απόδημου Ελληνισμού, 
το Προεδρείο της (Διακομματικής) Επιτροπής Απόδημου 
Ελληνισμού της Βουλής των Ελλήνων, Ο Πρόεδρος της 
Ένωσης Ελληνικής Καταγωγής Κοινοβουλευτικών, ο Νο¬ 
μάρχης και ο Δήμαρχος Θεσσαλονίκης. 

ΑΡΘΡΟ 10 

ΥΠΟΣΤΗΡΙΞΗ ΚΑΙ ΔΑΠΑΝΕΣ ΣΑΕ 

Την ευθύνη της διοργάνωσης των Τακτικών Συνελεύσε¬ 
ων του Παγκοσμίου ΣΑΕ, έχει το Προεδρείο του. Αντι- 
στοίχως, την ευθύνη της διοργάνωσης των τακτικών Συ¬ 
νελεύσεων των Περιφερειακών ΣΑΕ έχει το Συντονιστικό 
του Συμβούλιο. 

Η Γ.Γ.Α.Ε. μεριμνά για την αναγκαία γραμματειακή και 
οργανωτική υποστήριξη, οι δε δαπάνες σχετικά με τη σύ¬ 
γκληση και τη λειτουργία τόσο των Τακτικών Συνελεύσε¬ 
ων του Παγκοσμίου και των Περιφερειακών ΣΑΕ όσο και 
των Συνεδριάσεων του Προεδρείου και των Συντονιστι¬ 
κών Συμβουλίων βαρύνουν τον προϋπολογισμό της. 

ΑΡΘΡΟ 11 

Το Π .Δ. 196/1995 "Συγκρότηση και λειτουργία του Συμ¬ 


βουλίου Αποδήμου Ελληνισμού" (Α 105), ωςτροποποιη- 
θέν ισχύει, καταργείται από της ενάρξεως ισχύος του πα¬ 
ρόντος. Στον Υφυπουργό Εξωτερικώνπου είναι αρμόδιος 
για θέματα Απόδημου Ελληνισμού αναθέτουμε τη δημο¬ 
σίευση και εκτέλεση του Διατάγματος αυτού. 

Αθήνα, 17 Νοεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΓΡΗΓΟΡΗΣ ΝΙΩΤΗΣ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 292 
Καθορισμός μεγίστων ορίων διαστάσεων και βαρών Μη¬ 
χανημάτων Έργων (Μ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 53 του 
κυρωθέντος με το Ν. 2696/99 (Α 57) Κώδικα Οδικής Κυ¬ 
κλοφορίας. 

2. Τις διατάξεις του άρθρου 29Α'του Ν. 1558/85 (ΑΊ37), 
το οποίο προστέθηκε με το άρθρο 27 του Ν. 2081/92 (Α' 
154) και τροποποιήθηκε με το άρθρο 1 παρ. 2α του Ν. 
2469/97 (Α'38). 

3. Την αριθ. 3574/5.7.1999 (ΒΊ373) κοινή απόφαση του 
Πρωθυπουργού και του Υπουργού Ανάπτυξης «Ανάθεση 
αρμοδιοτήτων στον Υφυπουργό Ανάπτυξης Ιωάννη Ζα- 
φειρόπουλο». 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

5. Την αριθ. 363/1999 Γνωμοδότηση του Συμβουλίου 
της Επικράτειας μετά από πρόταση του Υπουργού Περι¬ 
βάλλοντος, Χωροταξίας και Δημοσίων Έργων και του 
Υφυπουργού Ανάπτυξης, αποφασίζουμε: 

Άρθρο 1 

Οι μέγιστες διαστάσεις πορείας και το μέγιστο βάρος 
ανά άξονα των τροχοφόρων Μηχανημάτων Έργων (Μ.Ε.) 
που κυκλοφορούν στις οδούς της χώρας, χωρίς την προ- 
βλεπόμενη από την παρ. 2 του άρθρου 53 του Κώδικα Οδι¬ 
κής Κυκλοφορίας ειδική άδεια, δεν μπορούν να υπερβαί¬ 
νουν τα παρακάτω οριζόμενα όρια: 
α) Μέγιστο μήκος: Δεκατρία (13),μέτρα 
β) Μέγιστο πλάτος: Δύο μέτρα και εξήντα εκατοστά (2,6 
μέτρα) 

γ) Μέγιστο ύψος: Τέσσερα (4) μέτρα 

δ) Μέγιστο βάρος ανά άξονα: Έντεκα (11) τόννους. 

Το βάρος ανά άξονα προκύπτει από βάρος λειτουργίας 
του Μηχανήματος Έργων δια του αριθμού των αξόνων 
αυτού. 

Άρθρο 2 

1. Η ισχύςτου παρόντος διατάγματος αρχίζει απότη δη¬ 
μοσίευσή του στην Εφημερίδα της Κυβερνήσεως. 

2. Στον Υπουργό Περιβάλλοντος, Χωροταξίας και Δη¬ 
μοσίων Έργων, αναθέτουμε τη δημοσίευση και εκτέλεση 
του διατάγματος αυτού. 

Αθήνα, 9 Νοεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΓΙΑΝΝΗΣ Γ.ΖΑΦΕΙΡΟΠΟΥΛΟΣ ΚΩΝ. ΛΑΛΙΩΤΗΣ 

